Franklin D. Roosevelt

Franklin Delano Roosevelt ([] subinde cognoscite como FDR; 30 de januario 1882 in Hyde Park, Nove York, SUA – 12 de april 1945 in Warm Springs, Georgia, SUA) esseva le 32nde presidente del Statos Unite de America 1933-1945, le sol presidente statounitese qui ha essite elegite plus de duo vices e le sol cuje termino total in officio esseva plus de octo annos. Su sposa esseva Eleanor Roosevelt. Su predecessor esseva Herbert Hoover e su successor esseva Harry S Truman.

Biographiahttps://www.fdrlibrary.org/fdr-biography
https://www.britannica.com/biography/Franklin-D-Roosevelt
https://millercenter.org/president/fdroosevelt/life-in-brief
https://www.biography.com/political-figures/franklin-d-roosevelt

Roosevelt nasceva a Hyde Park proxime al citate de Nove York in 1882. Ille esseva un parente de Theodore Roosevelt. Ille studiava historia e lege e practicava lege al citate de Nove York. Ille se maritava con Eleanor Roosevelt, un nepta de Theodore Roosevelt. Un membro del partito Democratic ille esseva seligite al senato del stato 1910. Presidente Woodrow Wilson le faceva le ministro assistente del armea de mar. Ille curreva in le campania de presidente statounitese como le vicepresidente in 1920, totevia le republicano Warren Harding vinceva.
Roosevelt habeva le maladia poliomyelitis in 1921. Ille perdeva un parte del uso de su gambas. Ille al vices habeva le necessitate de assistentes pro adjutar le ambular, o ille usava un sede de rotas.
Roosevelt deveniva le governator de Nove York in 1928. Ille curreva pro presidente in 1930. Non satisfacite con le presidente presente republican pro le Grande Depression, Roosevelt facilemente vinceva le election. Ille comenciava programmas de assecurantia pro bancas e de provider labores e adjutar povre proprietarios de domos e fermas. Le economia del pais se meliorava. Roosevelt vinceva le election quatro vices, totevia ille moriva durante le termino quarte.
Roosevelt non voleva que le SUA se junger in le Secunde Guerra Mundial in 1939, totevia le nation dava supporto al Grande Britannia e Francia, e augmentava production militar in le SUA. Con le attacca al porto Pearl Harbor in 1941, ille comprendeva le necessitate de entrar le guerra. Ille supportava le creation del Nationes Unite in 1942. Su activitate in le guerra esseva industriose e efficiente, totevia isto causava que su sanitate deveniva plus mal. Ille moriva in 1945. Su marita Eleanor esseva un del autores del Declaration Universal del Derectos Human pro le Nationes Unite.

 Ligamines externe 
Biographia al sito del Association Historic del Domo Blanc

 Referentias 

Categoria:Gente statounitese
Categoria:Politicos
Categoria:Presidentes del Statos Unite